CELEX: 32015D0568
Language: fi
Date: 2015-04-07 00:00:00
Title: Komission täytäntöönpanopäätös (EU) 2015/568, annettu 7 päivänä huhtikuuta 2015 , täytäntöönpanopäätöksen 2012/725/EU liitteen I muuttamisesta nautaeläinten laktoferriinin määritelmän osalta (tiedoksiannettu numerolla C(2015) 2173)

9.4.2015   
            
            
               FI
            
            
               Euroopan unionin virallinen lehti
            
            
               L 93/71
            
         KOMISSION TÄYTÄNTÖÖNPANOPÄÄTÖS (EU) 2015/568,
   annettu 7 päivänä huhtikuuta 2015,
   täytäntöönpanopäätöksen 2012/725/EU liitteen I muuttamisesta nautaeläinten laktoferriinin määritelmän osalta
   
      
         (tiedoksiannettu numerolla C(2015) 2173)
      
   
   (Ainoastaan englanninkielinen teksti on todistusvoimainen)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon uuselintarvikkeista ja elintarvikkeiden uusista ainesosista 27 päivänä tammikuuta 1997 annetun Euroopan parlamentin ja neuvoston asetuksen (EY) N:o 258/97 (1) ja erityisesti sen 7 artiklan,
   sekä katsoo seuraavaa:
   
               (1)
            
            
               Komission täytäntöönpanopäätöksellä 2012/725/EU (2) annetaan lupa nautaeläinten laktoferriinin saattamiseksi markkinoille elintarvikkeiden uutena ainesosana.
            
         
               (2)
            
            
               Täytäntöönpanopäätöksen 2012/725/EU liitteessä I säädetään nautaeläinten laktoferriinin ominaisuuksista. Näiden ominaisuuksien joukossa on nautaeläinten laktoferriinin määritelmä. Kyseistä määritelmää olisi muutettava luvan saaneen elintarvikkeiden uuden ainesosan kuvaamiseksi paremmin.
            
         
               (3)
            
            
               Sen vuoksi täytäntöönpanopäätöstä 2012/725/EU olisi muutettava.
            
         
               (4)
            
            
               Tässä päätöksessä säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
            
         ON HYVÄKSYNYT TÄMÄN PÄÄTÖKSEN:
   1 artikla
   Korvataan täytäntöönpanopäätöksen 2012/725/EU liitteessä I nautaeläinten laktoferriinin määritelmä seuraavasti:
   
                
            
            
               ”Nautaeläinten laktoferriini on proteiini, jota esiintyy luonnostaan lehmänmaidossa. Se on rautaa sitova glykoproteiini, noin 77 kDa, ja se koostuu 689 aminohapon yksinkertaisesta polypeptidiketjusta.
               Nautaeläinten laktoferriiniä voidaan eristää rasvattomasta maidosta tai juustoherasta ionivaihdolla ja sitä seuraavilla ultrasuodatusvaiheilla. Lopuksi se kuivataan pakastekuivauksella tai sumuttamalla, ja suuret hiukkaset seulotaan pois.”
            
         2 artikla
   Tämä päätös on osoitettu yritykselle Morinaga Milk Industry Co., Ltd, 33–1, Shiba 3-chome, Minato-ku, Tokio 108–8384, Japani.
   
      Tehty Brysselissä 7 päivänä huhtikuuta 2015.
      
         
            Komission puolesta
         
         Vytenis ANDRIUKAITIS
         
            Komission jäsen
         
      
   
   
      (1)  EYVL L 43, 14.2.1997, s. 1.
   
      (2)  Komission täytäntöönpanopäätös 2012/725/EU, annettu 22 päivänä marraskuuta 2012, luvan antamisesta nautaeläinten laktoferriinin saattamiseksi markkinoille elintarvikkeiden uutena ainesosana Euroopan parlamentin ja neuvoston asetuksen (EY) N:o 258/97 mukaisesti (Morinaga) (EUVL L 327, 27.11.2012, s. 46).